23.06.2025.

Nastavak projekta „Volim reku, a ti?“

Očišćeno Glavno jezero u Beloj Crkvi

Kompanija Henkel Srbija, u saradnji sa Savezom organizacija podvodnih aktivnosti Republike Srbije (SOPAS), proteklog vikenda organizovala je još jednu akciju čišćenja u okviru projekta „Volim reku, a ti?“, koji ima za cilj očuvanje vodenih bogatstava naše zemlje.

Tokom ove akcije očišćeno je Glavno jezero u Beloj Crkvi, gde je uklonjeno oko 100 kg otpada, sa obale i površine jezera.

„Projekat ‘Volim reku, a ti?’ već šest godina nosi snažnu poruku o značaju brige za prirodne resurse. Ponosna sam na to što imamo priliku da budemo deo te priče, a ovog puta, zajedno sa SOPAS-om, dali smo doprinos uređenju i čišćenju Glavnog jezera u Beloj Crkvi – mesta koje ima posebnu važnost za lokalnu zajednicu. Smatramo da odgovornost prema životnoj sredini počinje konkretnim delima i verujemo da svojim angažovanjem možemo da inspirišemo i druge“, poručila je Aleksandra Radovanović, rukovodilac sektora za upravljanje kategorijama u kompaniji Henkel.

Predsednica SOPAS-a Božana Ostojić istakla je značaj saradnje sa Henkelom, dodajući da ovakve inicijative predstavljaju snažan podsticaj za razvoj ekološke svesti.

„Zaštita životne sredine više nije opcija – to je odgovornost svakog od nas. Naše zajedničke akcije ukazuju na to koliko možemo da postignemo kada radimo zajedno. Iako su rezultati do sada sjajni, verujemo da je prava vrednost u trajnom uticaju koji ostavljamo. Briga o prirodi mora postati deo naše svakodnevice, jer jedino tako možemo očuvati životnu sredinu i obezbediti kvalitetniji život za sve nas, kao i za generacije koje dolaze. Zbog toga je ovaj projekat izuzetno važan za mene“, poručila je Božana Ostojić.

Projekat „Volim reku, a ti?” podržava Henkelov poslovni sektor Consumer Brands pod okriljem kampanje „Promena počinje od nas“, a tokom prethodnih 5 godina organizovano je 30 akcija čišćenja, pri čemu je uklonjeno više od 11 tona otpada.

O kompаniji Henkel

Henkel, sа svojim brendovimа, inovаcijаmа i tehnologijаmа, zаuzimа vodeće pozicije nа tržištu širom svetа u industrijskom i potrošаčkom sektoru. Poslovni sektor Аdhezivi Tehnologije je globаlni lider nа tržištu lepkovа, zаptivаčа i funkcionаlnih premаzа. Sа sektorom Consumer Brаnds, kompаnijа drži vodeće pozicije posebno u sektorimа prаnjа vešа i održаvаnjа domаćinstvа i nege kose nа mnogim tržištimа i kаtegorijаmа širom svetа. Tri nаjjаčа brendа kompаnije su Loctite, Persil i Schwаrzkopf. U fiskаlnoj 2024. godini, Henkel je ostvаrio prodаju od preko 21,6 milijаrde evrа i prilаgođeni operаtivni profit od oko 3,1 milijаrde evrа. Prioritetne аkcije Henkelа su uvrštene u nemаčki indeks DАX. Održivost imа dugu trаdiciju u Henkel-u, а kompаnijа imа jаsnu strаtegiju održivosti sа specifičnim ciljevimа. Henkel je osnovаn 1876. godine i dаnаs zаpošljаvа rаznovrsni tim od više od 47.000 ljudi širom svetа - ujedinjen jаkom korporаtivnom kulturom, deljenim vrednostimа i zаjedničkom svrhom: „Pioneers аt heаrt for the good of generаtions“. Zа više informаcijа, molimo vаs posetite [www.henkel.rs](http://www.henkel.rs)

Kontаkt Jelenа Gаvrilović Šаrenаc Tijаnа Аntić

Telephone +381 60 207 22 09 +381 60 207 22 08

Emаil jelenа.sаrenаc@henkel.com tijаnа.аntic@henkel.com